False God

"False God" (בעברית: "אֱלֹהִים כּוֹזְבִים") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השביעי שלה, Lover. השיר יצא לאור ב-23 באוגוסט 2019, בסמוך לצאת האלבום, על ידי חברת התקליטים ביג משין רקורדס. סוויפט כתבה את השיר ביחד עם ג'ק אנטונוף שגם הפיק אותו עימה. מבחינה מוזיקלית, הוא מאופיין בסוגות מוזיקליות כמו R&B, פופ-נשמה, טראפ, אלקטרופופ ודרים פופ. מבחינה לירית, מילותיו עוסקות בהשוואה בין מערכת יחסים לדת. אף על פי שלא יצא כסינגל, הצליח "False God" להגיע למקום הראשון במצעד ה-LyricFind U.S.. כבר ביציאתו של השיר, הופנו כלפיו ביקורות חיוביות רבות מטעם כתבי עת ואתרי מוזיקה שונים. מבקרי המוזיקה כינו אותו כ"שיר החושני ביותר שסוויפט יצרה אי פעם" והוסיפו שיש בו "השפעת R&B שנראתה רק לעיתים רחוקות במוזיקה שלה וביצוע קולי מרשים". בנוסף לכך, הוא דורג במקום ה-147 ברשימת "כל 206 השירים של טיילור סוויפט, לפי דירוג", שפורסמה על ידי רוב שפילד ברולינג סטון, בשנת 2021. סוויפט ביצעה את "False God" ב-5 באוקטובר 2019, במהלך תוכנית הטלוויזיה האמריקאית "סאטרדיי נייט לייב". אותו המאורע היה הופעה שקיימה סוויפט כמה שבועות לאחר יציאתו של האלבום, כמו גם הופעת הבכורה שלה עם השיר. במהלך התוכנית ביצעה גם את "Lover". ההופעות פורסמו ביוטיוב וצברו מיליוני צפיות במרוצת השנים. השיר נכתב והופק על ידי טיילור סוויפט וג'ק אנטונוף, שעבד עימה במהלך הקריירה על אלבומים ושירים נוספים כדוגמת Folklore ו-Evermore שיצאו לאור בשנת 2020. את הטיזרים הראשונים של "False God" פרסמה סוויפט עוד לפני ש-Lover יצא לאור ברחבי העולם. מעבר לכך, פרסמה סוויפט את אחת השורות מהשיר, במודעה שפורסמה בניו יורק טיימס ובהודעה קולית עבור ספוטיפיי. לאחר שיצא, זכה השיר להתעניינות מטעם מבקרי המוזיקה והקהל ברחבי ארצות הברית, מה שהוביל אותו להגיע למקום הראשון במצעד ה-LyricFind U.S. של בילבורד. מבקרי מוזיקה שונים תיארו אותו כ"חושני ובוער" וכ"בלדה סוערת", עם אלמנטים של ג'אז, וטריפ הופ. "False God" משתמש בדימויים דתיים דומיננטיים, כדי להשוות את מערכת היחסים של סוויפט עם בן זוגה, ג'ו אלווין, למשהו כל יכול וגדול מהם. בשיר ישנם שני בתים בלבד, תוך שהוא כולל גם שני קדמי-פזמון, שני פזמונים ואאוטרו. המטרה שלו הייתה להמחיש ולבטא את מערכת היחסים שלה, תוך שימוש בסימנים דתיים כדוגמת גן עדן, לתיאור רגע שיא במערכת היחסים שלה ("אני יודעת שגן עדן זה משהו; אני מגיעה לשם כשאתה נוגע בי, מותק"). את השיר מתחילה סוויפט בתמיהה לגבי הצלחת מערכת היחסים שלה עם אלווין; היא מתארת מצב בו הם היו "משוגעים מספיק" כדי לחשוב שמערכת היחסים שלהם יכולה להצליח. לאחר מכן, היא מצהירה "זוכר איך אמרתי שאני אמות בשבילך?", הדבר הוא אשליה אפשרית לאמונות נוצריות על האופן שבו מת ישו למען הטוב ובמטרה לשחרר את האנושות מחטא. השורה הזו מרמזת שהיא כל כך מחבבת את בן הזוג שלה עד כדי כך שהיא תעשה הכול בשבילו כולל לוותר על חייה. בהמשך, משתמשת סוויפט באוקיינוס על מנת להמחיש את המרחק הפיזי בינה לבין אלווין. אותם הדימויים של האוקיינוס, נובעים מהעובדה שכשהם נפגשו, הוא חי באנגליה בזמן שהיא גרה בארצות הברית – הם מופרדים על ידי האוקיינוס האטלנטי. בקדם-הפזמון נמצאת השורה "ואני לא יכולה לדבר איתך כשאתה ככה"; אותה השורה שסוויפט פרסמה במודעה בניו יורק טיימס ובהודעה קולית עבור ספוטיפיי. הטיזרים של השיר הופצו ברחבי העולם כ"מכתבי אהבה" לפני היציאה הרשמית של Lover. השורה הראשונה הוצגה גם בווידאו קליפ של "Me!". בתחילת הקליפ, טיילור מקריאה את השורה לברנדון יורי בתגובה שהוא אמר לה להירגע. "False God" כולל מוטיב דתי דומה לרצועה של סוויפט מ-2017, "Don't Blame Me". שני השירים משלבים בין רוחניות ומיניות כדי להדגיש תחושת "קדושה" בזוגיות, כמו גם להמחיש עד כמה זה יכול להיות חיובי והכרחי עבור שני הצדדים. בהמשך השיר, משתמשת סוויפט גם במוטיב הגיהנום. סוויפט בוחרת לסגור את השיר עם ארבע השורות "עדיין סוגדים לאהבה הזו; גם אם זה אלוהים כוזבים; אלוהים כוזבים; עדיין סוגדים לאהבה הזו". השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-77, תוך שבמצעד ה-LyricFind U.S. התברג במקום הראשון. בסמוך לכך, התברג במקום ה-77 במצעד קנדה הוט 100 ובמקום ה-40 במצעד שירי הסטרימינג לפי דרישה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות. כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-147 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "False God" בוצע באצטדיון ג'איינטס במזרח רתרפורד, ניו ג'רזי, ב-27 במאי 2023 יחד עם השיר "Holy Ground". סרטון השיר "False God" באתר יוטיוב Taylor Swift – False God (באנגלית), נבדק ב-2020-11-06 False God, Taylor Swift Wiki (באנגלית) Taylor Swift Unabashedly Embraces Her Inner “Lover” on New Album: Track-by-Track Review Taylor Swift ‘Lover’ Album: Review – Rolling Stone, web.archive.org, ‏2019-08-23 Saturday Night Live, 1975-10-11, נבדק ב-2021-12-01 Taylor Swift - "False God" (Live on Saturday Night Live / 2019) Taylor Swift - "Lover" (Live on Saturday Night Live / 2019) And I can't talk to you when you're like this / Staring out the window like I'm not your favorite town / I'm New York City, Genius Taylor Swift, Billboard (באנגלית אמריקאית) Jamie LeeLo, Taylor Swift's "False God" Lyrics Are Her Most Powerful Ones Yet, Elite Daily (באנגלית) Taylor Swift, Lover, review: zippy, feminist electropop about young love – and watching rugby down the pub, web.archive.org, ‏2019-08-23 Taylor Swift's Lover review: A spectrum of emotions that lives up to, Metro, ‏2019-08-23 (באנגלית) But we might just get away with it / Religion's in your lips / Even if it's a false god / We'd still worship / We might just get away with it / The altar is my hips / Even if it's a false god / We'd still worship this love / We'd still worship this love / We'd still worship this love, Genius Remember how I said I'd die for you?, Genius We were stupid to jump / In the ocean separating us, Genius Taylor Swift - ME! (feat. Brendon Urie of Panic! At The Disco), נבדק ב-2021-12-01 Hell is when I fight with you, Genius Chart Search, Billboard False God, נבדק ב-2020-11-06 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)